[image: C:\Users\luci\Downloads\WhatsApp Image 2026-08-31 at 12.47.24.jpeg]




ANUNȚ
privind organizarea concursurilor pentru ocuparea posturilor vacante ale personalului de cercetare, dezvoltare și inovare (CDI) din cadrul Stațiunii de Cercetare – Dezvoltare pentru Creșterea Bovinelor Dancu cu profil zootehnic din subordinea/coordonarea Academiei de Științe Agricole și Silvice ''Gheorghe Ionescu-Șișești”

	Staţiunea de Cercetare-Dezvoltare pentru Creșterea Bovinelor Dancu (SCDCB Dancu), cu sediul în Iași, comuna Holboca, Şos. Iași-Ungheni nr. 9, cod poştal 707252, județul Iași, organizează concursuri pentru ocuparea posturilor vacante ale personalului de cercetare, dezvoltare și inovare (CDI) în conformitate cu prevederile Legii nr. 183/2024 privind statutul personalului de cercetare, dezvoltare şi inovare şi ale Hotărârii de Guvern nr. 1568/2024 pentru aprobarea Normelor metodologice pentru organizarea concursurilor publice de ocupare a posturilor vacante pentru personalul de cercetare, dezvoltare și inovare din organizațiile de cercetare, precum şi ale Regulamentului propriu al SCDCB Dancu privind organizarea concursurilor pentru ocuparea posturilor vacante ale personalului de cercetare, dezvoltare și inovare (CDI) şi încadrarea pe funcții, pentru următoarele posturi: 
- 1 post de Cercetător științific perioadă nedeterminată (CS / R1, Cod COR 213254, salarizare conform prevederilor Legii nr. 153 din 2017), în cadrul Laboratorului Biotehnologii de reproducție și sănătate animală;
- 1 post de Cercetător științific perioadă nedeterminată (CS / R1, Cod COR 213254, salarizare conform prevederilor Legii nr. 153 din 2017), în cadrul Laboratorului Tehnologii de creștere, ameliorare și genetică;
- 1 post de Asistent cercetare perioadă nedeterminată (ACS, Cod 213254, salarizare conform prevederilor Legii nr. 153 din 2017), în cadrul Laboratorului Tehnologii de creștere, ameliorare și genetică.

	Pentru înscrierea la concurs candidații trebuie să îndeplinească condițiile minime de pregătire şi experiență profesională prevăzute în Legea nr. 183/2024 şi în Regulamentul propriu al SCDCB Dancu. Condițiile minimale de participare la examen pentru candidați sunt:
Asistent de cercetare științifică (ACS):
· Absolvent cu examen de licență sau de diplomă al studiilor în învățământul universitar de lungă durată sau absolvent cu diplomă de master în specialitate sau domenii conexe;
· Aptitudini pentru munca de cercetare științifică;
· Media generală a anilor de studii să fie de minimum 8;
· Cunoașterea unei limbi de circulație internațională;



Cercetător științific (CS ):
· Absolvent cu examen de licență sau de diplomă al studiilor în învățământul universitar de lungă durată sau absolvent cu diplomă de master în specialitate sau domenii conexe și să fie înscris la școala doctorală sau să dețină titlul de doctor (Specializare Obstetrică și andrologie veterinară pentru Laboratorul Biotehnologii de reproducție și sănătate animală și Specializarea Tehnologia exploatării bovinelor pentru Laboratorul Tehnologii de creștere, ameliorare și genetică).
· Autor/coautor la cel puțin 3 articole în reviste și volumele unor manifestări științifice indexate în baze de date internaționale (BDI) sau autor/coautor la cel puțin 1 articol în jurnal WOS;
· Cunoștințe de tehnică experimentală, conform specificului postului pentru care se organizează concursul;
· Limbă engleză, la nivel de documentare. 

	În vederea participării la concursul de ocupare a posturilor vacante (ACS și CS), dosarul de concurs trebuie să cuprindă următoarele documente:
1. Cererea de înscriere la concurs semnată, la care se anexează o declarație pe propria răspundere prin care candidatul atestă veridicitatea informațiilor prezentate în dosar (Anexa A II).
2. Declarație de consimțământ pentru prelucrarea datelor cu caracter personal, semnată.
3. Copia actului de identitate, semnată şi datată, cu mențiunea „conform cu originalul”; după caz, documentul care atestă schimbarea numelui (certificat de căsătorie sau alt document doveditor), precum şi orice alt document care atestă identitatea, potrivit legii; 
4. Copii ale diplomelor de licență / masterat / doctorat (după caz),  însoțite de foaia matricolă cu mențiunea „conform cu originalul”; 
5. Certificat de cazier judiciar;
6.  Actul doveditor al stării de sănătate emis de medicul de familie sau unitățile abilitate;
7. Curriculum vitae semnat de către candidat.
8. Lista publicațiilor științifice, lucrărilor, articolelor/studiilor, brevetelor de invenție considerate de candidat a fi relevante pentru domeniul postului pentru care candidează. 
Lista este structurată astfel:
a) lista a cel mult 10 publicații științifice, cele mai relevante, precum: cărți de autor, articole / studii / capitole, volume editate, lucrări; în aplicarea prevederilor Art. 10 alin. (4) din H.G. nr. 1568/2024, pentru lucrările științifice incluse în lista de lucrări a candidatului care nu sunt disponibile în format electronic candidatul va depune dovezile existenței și conținutului acestora, inclusiv, dar fără a se limita la: pe suport electronic – memory stick / CD/DVD copii scanate integral sau parțial (copertă, casetă redacțională/ISBN/ISSN, cuprins șiextrasul din lucrare/articol), în format PDF, asumate de candidat prin semnătură electronică sau prin mențiunea „Conform cu originalul” aplicată pe fiecare pagină scanată; în format fizic (pe suport hârtie) la secretariatul unițății, câte un exemplar în copie xerox (sau extras din volum/revistă), certificată de candidat pentru conformitate cu originalul prin mențiunea „Conform cu originalul”, însoțită de semnătura acestuia.


b) lista brevetelor de invenție și a altor titluri de proprietate industrială;
c) lista cărților de autor și a volumelor editate și publicate;
d) lista articolelor / studiilor in extenso, publicate în reviste din fluxul științific internațional principal;
e) lista altor lucrări și contribuții științifice;
f) Lista proiectelor de cercetare câștigate în competiții naționale şi internaționale; 
g) Copii ale diplomelor de specializare.

	Concursul pentru ocuparea posturilor de ACS și CS constă în analiza dosarului de concurs, probă scrisă din tematica de concurs și interviu cu comisia de concurs. Un candidat poate fi declarat câștigător numai dacă a obținut cel puțin media 8,00 și nici o notă sub 7,00 la probele de concurs.

 Perioada de depunere a dosarelor este de 30 de zile de la afişarea anunțului privind organizarea concursurilor. Concursul se va desfășura la sediul SCDCB Dancu. 

	Calendarul de desfășurare a examenului de promovare: 
- 09.11.2026 - data limită pentru depunerea dosarelor, ora 16:00; 
- 10.11.2026 – analiza dosarelor depuse şi afişarea rezultatelor selecției dosarelor, ora 14:00; - - 11.11.2026 – depunere contestații selecție dosare, ora 16:00; 
- 12.11.2026 – afişare rezultat contestații selecție dosare, ora 16:00; 
- 17.11.2026 – susținerea probei scrise cu Comisia de concurs, ora 10:00; 
- 17.11.2026 – afişarea rezultatelor susținerii probei scrise, 15:00; 
- 18.11.2026 – depunere contestații rezultate probă scrisă, ora 9:00; 
- 18.11.2026 – afişare rezultat contestații probă scrisă, ora 14:00; 
- 19.11.2026 – susținere interviu cu Comisia de concurs, ora 10:00;
- 19.11.2026 – afişare rezultat contestații interviu, ora 14:00;
- 20.11.2026 -  afișare rezultate finale concurs, ora 14:00.

Bibliografia  pentru postul de Cercetător Științific (CS) în cadrul Laboratorului Biotehnologii de Reproducție și Sănătate Animală

1. Drugociu D., 2001- Reproducţie, însămânţări artificiale şi ginecologie veterinară. Casa de Editură Venus, Iaşi;
2. Runceanu L., Cotea C. – Reproducţie şi ginecologie veterinară. Ed.”Ion Ionescu de la Brad”. Iaşi 2007;
3. Vulpe V. - Semilogie medicală veterinară. Semiologie specială. Ed. PIM. Iași 2003 Vol. 2;
4. Legea nr. 307/2006 privind apararea impotriva incendiilor;
5. Legea 319/2006 privind securitatea si sanatate in munca

Tematică pentru postul de Cercetător Științific (CS)
1. Examenul glandei mamare;
2. Perioada puerperală la vacă;
3. Distocii maternale;
4. Distocii fetale;
5. Retenția anexelor fetale la vacă;
6. Ciclul sexual la vacă;
7. Corpul luteal;
8. Semnele prodromale ale parturiției la vacă;
9. Mecanismul parturiției;
10. Edemul de gestație la vacă;
11. Diagnosticul gestației;
12. Securitatea și sănătatea în munca, PSI.


Bibliografia  pentru postul de Asistent Cercetare (ACS) și Cercetător Științific (CS) în cadrul laboratorului de Tehnologii de Creștere, Ameliorare și Genetică
1. Velea C., Mărginean G., 2012- Tratat de creșterea bovinelor. Vol. II Editura RISOPRINT, Cluj Napoca;
2. Creangă Ș., Maciuc V., 2010 – Rasa Sură de Stepă din România. Editura Alfa, Iași ;
3. Maciuc V., 2006 – Managementul creșterii Bovinelor - Editura Alfa, Iași.

Tematică pentru postul de Asistent Cercetare (ACS) și pentru postul de 
Cercetător Științific (CS)

1. Rasa Holstein Friză;
2.  Rasa Bălțată cu Negru Românească;
3. Potrivirea perechilor la taurine;
4. Regiunile de influență ale rasei Sură de Stepă;
5. Rasele podolice de tip Sură de Stepă;
6. Tehnici speciale aplicate în conservarea genetică a rasei Sură de Stepă din România;
7. Tehnologia de exploatare a taurinelor de reproducție;
8. Tehnologia de creștere a vițeilor;
9. Tehnologia de creștere a tineretului de reproducție;
10. Factorii care influențează producția cantitativă și calitativă de lapte;
11. Tehnologia de hrănire a vacilor exploatate pentru producția de lapte;

	Regulament privind organizarea concursurilor pentru ocuparea posturilor vacante ale personalului de cercetare, dezvoltare și inovare (CDI) din cadrul Stațiunii de Cercetare – Dezvoltare pentru Creșterea Bovinelor Dancu cu profil zootehnic este disponibil candidaților la sediul stațiunii precum şi pe pagina web a SCDCB Dancu (https://scdb-dancu.ro/). 

